Source: https://ispis.sk/judikatura/KSKE/8Sd11/2012
Timestamp: 2020-04-06 14:39:08+00:00
Document Index: 6799053

Matched Legal Cases: ['§ 293', '§ 293', '§ 293', '§ 21', '§ 293', '§ 112', '§ 250', '§ 293', '§ 250', '§ 250', '§ 250', '§ 42', '§ 221', '§ 205', 'súd ', 'súd ', '§ 293', '§ 293', '§ 293', '§ 293', '§ 21', '§ 293', '§ 112', '§ 293', '§ 293', 'súd ', '§ 250', 'súd ', '§ 293', '§ 293', 'súd ', '§ 293', 'súd ', '§ 21', '§ 293', '§ 112', '§ 293', 'súd ', '§ 293', 'súd ', '§ 293', '§ 293', 'súd ']

KSKE 8 Sd 11/2012 - iSpis
iSpis Judikatúra – KSKE 8 Sd 11/2012
KS v Košiciach, dátum 19.03.2012, sp.zn. KSKE 8 Sd 11/2012
§ 293aw zákona č. 461/2003
§ 293a zákona č. 461/2003 § 293a zákona č. 449/2008 § 21 zákona č. 100/1988 § 293a zákona č. 100/1988 § 112 ods. 1 písm. a) zákona č. 449/2008 § 250l OSP § 293a OSP § 250q ods. 2 OSP § 250k ods. 1 OSP § 250l ods. 2 OSP § 42 ods. 3 OSP § 221 ods. 1 OSP § 205a OSP
Súd: Krajský súd Košice Spisová značka: 8Sd/11/2012 Identifikačné číslo súdneho spisu: 7012200128 Dátum vydania rozhodnutia: 20. 03. 2012 Meno a priezvisko sudcu, VSÚ: JUDr. Eva Styková ECLI: ECLI:SK:KSKE:2012:7012200128.2
Krajský súd v Košiciach, samosudkyňa JUDr. Eva Styková, v právnej veci navrhovateľky: M. I., E.. XX.XX.XXXX, I. K. X, XXX XX D.Š., proti odporkyni: Sociálna poisťovňa, ústredie Bratislava, Q.. XX. W. Č.. X, XXX XX I., o preskúmanie rozhodnutia č. XXX XXX XXXX X zo dňa 15.12.2011 v konaní o starobnom dôchodku, takto
P o t v r d z u j e rozhodnutie odporkyne zo dňa 15.12.2011 č. XXX XXX XXXX X.
Odporkyňa napadnutým rozhodnutím č. XXX XXX XXXX X zo dňa 15.12.2011 v zmysle ustanovenia § 293aw zákona č. 461/2003 Z. z. o sociálnom poistení v znení zákona č. 449/2008 Z. z. zamietla navrhovateľke žiadosť o prepočítanie sumy starobného dôchodku.
V odôvodnení napadnutého rozhodnutia odporkyňa s odkazom na ustanovenie § 293aw ods. 1 zákona o sociálnom poistení v znení zákona č. 449/2008 Z. z. uviedla, že suma starobného dôchodku navrhovateľky nebola určená podľa zákona č. 121/1975 Zb. o sociálnom zabezpečení v znení neskorších predpisov účinného do 30.09.1988, ale podľa zákona 100/1988 Zb. o sociálnom zabezpečení v znení neskorších predpisov účinného od 01.10.1988 a že z uvedeného dôvodu prepočítanie výšky starobného dôchodku navrhovateľky podľa § 293aw citovaného zákona neprichádza do úvahy.
Navrhovateľka včas podaným opravným prostriedkom zo dňa 15.01.2012 žiadala opätovné preskúmanie napadnutého rozhodnutia odporkyne č. XXX XXX XXXX X zo dňa 15.12.2011. Argumentovala nedostatočne zisteným skutkovým stavom zo strany odporkyne a žiadala prepočítanie sumy priznaného starobného dôchodku podľa § 293aw zákona o sociálnom poistení v znení zákona č. 449/2008 Z. z..
Odporkyňa vo vyjadrení zo dňa 31.01.2012 navrhla s poukazom na skutkový a právny stav napadnuté rozhodnutie č. XXX XXX XXXX X zo dňa 15.12.2011 ako vecne správne potvrdiť.
Vo vyjadrení vo vzťahu k odvolacej námietke navrhovateľky odporkyňa poznamenala, že navrhovateľka žiadosťou, spísanou dňa 10.08.1993, požiadala o priznanie mimoriadneho starobného dôchodku odo dňa 01.08.1993. Následne vydaným rozhodnutím č. XXX XXX XXXX zo dňa 25.08.1993 bol navrhovateľke v zmysle § 21 zákona č. 100/1988 Zb. o sociálnom zabezpečení v znení neskorších
predpisov právoplatne priznaný starobný dôchodok od 01.08.1993 v sume 2 458 Sk mesačne. Odporkyňa vo vyjadrení ďalej dodala, že žiadosťou zo dňa 21.11.2011 navrhovateľka požiadala o prepočet starobného dôchodku od 01.01.2004 podľa § 293aw ods. 1 zákona o sociálnom poistení v znení zákona č. 449/2008 Z. z. a podľa § 112 ods. 1 písm. a) , b) a c) zákona o sociálnom poistení spätne 3 roky od podania žiadosti o prepočet dôchodku. Napadnutým rozhodnutím č. XXX XXX XXXX X zo dňa 15.12.2011 bola navrhovateľke podľa § 293aw zákona o sociálnom poistení v znení zákona č. 449/2008 Z. z. zamietnutá žiadosť o prepočítanie sumy starobného dôchodku.
Vzhľadom na to, že starobný dôchodok bol navrhovateľke priznaný podľa zákona č. 100/1988 Zb. o sociálnom zabezpečení v znení neskorších predpisov, ktorý bol účinný od 01.10.1988 a nie podľa zákona č. 121/1975 Zb. o sociálnom zabezpečení v znení neskorších predpisov, ktorý bol účinný do 30.09.1988, odporkyňa na záver vyjadrenia dodala, že prepočítanie sumy starobného dôchodku navrhovateľky v zmysle § 293aw citovaného zákona je vylúčené.
Krajský súd v Košiciach ako vecne a miestne príslušný preskúmal napadnuté rozhodnutie odporkyne podľa ustanovení § 250l a nasl. zákona č. 99/1963 Zb. Občiansky súdny poriadok (ďalej len O.s.p. ) a na základe vykonaného dokazovania, výsluchu splnomocnenej zástupkyne odporkyne a po oboznámení sa s obsahom dávkového spisu odporkyne dospel k záveru, že opravný prostriedok navrhovateľky nie je dôvodný, nakoľko rozhodnutie odporkyne je v plnej miere zákonné a správne, odporkyňa dostatočne zistila skutkový stav veci a vyvodila z neho i správny právny záver, s ktorým sa krajský súd v plnej miere stotožnil.
Pojednávanie, nariadené na deň 20.03.2012, bolo vykonané v neprítomnosti navrhovateľky, ktorá svoju neprítomnosť na pojednávaní ospravedlnila telefonicky dňa 20.03.2012 o 08:15 hod. Navrhovateľa súdu taktiež oznámila, že trvá na podanom odvolaní a že rozhodnutie odporkyne navrhuje zrušiť. Zároveň súhlasila s rozhodnutím v jej neprítomnosti.
Splnomocnená zástupkyňa odporkyne navrhla na pojednávaní preskúmavané rozhodnutie odporkyne ako vecne správne potvrdiť.
Ak suma starobného dôchodku určená podľa predpisov účinných pred 1. októbrom 1988 bola vypočítaná z priemerného mesačného zárobku 3 000 Sk, starobný dôchodok sa zvýši odo dňa splátky splatnej po 31. decembri 2008 o sumu 26,60 eura. (§ 293aw zákona o sociálnom poistení)
Vo vzťahu k odvolacej námietke navrhovateľky, ohľadom nedostatočne zisteného skutkového stavu odporkyne a neprepočítania starobného dôchodku navrhovateľky podľa ustanovenia § 293aw zákona o sociálnom poistení, krajský súd poznamenáva nasledovné:
Z citovaného ustanovenia § 293aw zákona o sociálnom poistení vyplýva, že pre zvýšenie sumy starobného dôchodku o 26,60 eur musia byť kumulatívne, t. j. súčasne splnené dve podmienky, a to:
- aby suma starobného dôchodku bola určená podľa predpisov účinných pred 01. októbrom 1988 a
- aby suma starobného dôchodku bola vypočítaná z (redukovaného) priemerného mesačného zárobku 3000 Sk.
Z dávkového spisu odporkyne mal odvolací súd za preukázané, že navrhovateľka žiadosťou, spísanou dňa 10.08.1993, požiadala o priznanie mimoriadneho starobného dôchodku odo dňa 01.08.1993. Následne vydaným rozhodnutím odporkyne č. XXX XXX XXXX zo dňa 25.08.1993 bol navrhovateľke v zmysle ustanovenia § 21 zákona č. 100/1988 Zb. o sociálnom zabezpečení v znení neskorších predpisov právoplatne priznaný starobný dôchodok od 01.08.1993 v sume 2 458 Sk mesačne.
Žiadosťou zo dňa 21.11.2011, odporkyni doručenou dňa 01.12.2011, navrhovateľka požiadala o prepočet starobného dôchodku odo dňa 01.01.2004 podľa § 293aw ods. 1 zákona o sociálnom poistení v znení zákona č. 449/2008 Z. z. a podľa § 112 ods. 1 písm. a) , b) a c) zákona o sociálnom poistení spätne 3 roky od podania žiadosti o prepočet dôchodku. Následne vydaným napadnutým rozhodnutím č. XXX XXX XXXX X zo dňa 15.12.2011 bola navrhovateľke odporkyňou podľa § 293aw zákona o sociálnom poistení v znení zákona č. 449/2008 Z. z. zamietnutá žiadosť o prepočítanie sumy starobného dôchodku.
Krajský súd považoval za zrejmé, že jedna z kumulatívne stanovených zákonných podmienok navýšenia sumy starobného dôchodku podľa § 293aw zákona o sociálnom poistení nebola v prípade navrhovateľky splnená, nakoľko starobný dôchodok navrhovateľky bol priznaný podľa zákona č. 100/1988 Zb. o sociálnom zabezpečení v znení neskorších predpisov, ktorý bol účinný od 01.10.1988 a nie podľa zákona č.
121/1975 Zb. o sociálnom zabezpečení v znení neskorších predpisov, ktorý bol účinný do 30.09.1988.
S ohľadom na uvedené považoval krajský súd odvolaciu námietku navrhovateľky, týkajúcu sa požiadavky prepočítania sumy starobného dôchodku podľa ustanovenia § 293aw v znení zákona č. 449/2008 Z. z., za nedôvodnú.
Podľa názoru odvolacieho súdu navrhovateľkou namietané ustanovenie § 293aw zákona o sociálnom poistení nemožno vykladať extenzívne a zahrnúť pod neho i poberateľov tých starobných dôchodkov, ktorým bol starobný dôchodok priznaný po 1. októbri 1988, t. j. i tých, ktorým bol obdobne ako v prípade navrhovateľky starobný dôchodok priznaný podľa zákona č. 100/1988 Zb. o sociálnom zabezpečení v znení neskorších predpisov, účinného po 01.10.1988.
Odvolací súd s ohľadom na uvedené skutočnosti dospel jednoznačne k záveru, že odporkyňa v správnom konaní dostatočne zistila skutkový stav veci a nepochybila, ak rozhodnutím č. XXX XXX XXXX X zo dňa 15.12.2011 navrhovateľke zamietla žiadosť o prepočítanie sumy starobného dôchodku.